CELEX: 32009R0896
Language: da
Date: 2009-09-25 00:00:00
Title: Kommissionens forordning (EF) nr. 896/2009 af 25. september 2009 om godkendelse af en ny anvendelse af Saccharomyces cerevisiae MUCL 39885 som tilsætningsstof til foder til søer (indehaver af godkendelsen er Prosol SpA) (EØS-relevant tekst)

29.9.2009   
            
            
               DA
            
            
               Den Europæiske Unions Tidende
            
            
               L 256/6
            
         
      KOMMISSIONENS FORORDNING (EF) Nr. 896/2009
   af 25. september 2009
   om godkendelse af en ny anvendelse af Saccharomyces cerevisiae MUCL 39885 som tilsætningsstof til foder til søer (indehaver af godkendelsen er Prosol SpA)
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse.
            
         
               (2)
            
            
               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af det i bilaget til nærværende forordning opførte præparat. Ansøgningen var vedlagt de oplysninger og dokumenter, der kræves i henhold til forordningens artikel 7, stk. 3.
            
         
               (3)
            
            
               Ansøgningen vedrører godkendelse i kategorien »zootekniske tilsætningsstoffer« af en ny anvendelse af mikroorganismepræparatet af Saccharomyces cerevisiae MUCL 39885 som tilsætningsstof til foder til søer.
            
         
               (4)
            
            
               Anvendelsen af mikroorganismepræparatet af Saccharomyces cerevisiae MUCL 39885 blev godkendt uden tidsbegrænsning for fravænnede smågrise ved Kommissionens forordning (EF) nr. 1200/2005 (2), for slagtekvæg ved Kommissionens forordning (EF) nr. 492/2006 (3) og for malkekøer ved Kommissionens forordning (EF) nr. 1520/2007 (4).
            
         
               (5)
            
            
               Der er fremlagt nye oplysninger til støtte for en ansøgning om godkendelse af anvendelsen til søer. Den Europæiske Fødevaresikkerhedsautoritet (EFSA) konkluderer i sin udtalelse af 3. februar 2009 (5), at Saccharomyces cerevisiae MUCL 39885 kan antages at være sikker for målarterne, forbrugerne og miljøet generelt. Ifølge udtalelsen kan det pågældende præparat have en betydeligt gunstig virkning på kuldets og de enkelte smågrises vægt. EFSA mener ikke, at der er behov for særlige krav om overvågning, efter at præparatet er bragt i omsætning. EFSA gennemgik i sin udtalelse ligeledes den rapport om analysemetoden for fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
            
         
               (6)
            
            
               Vurderingen af præparatet viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.
            
         
               (7)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »tarmflorastabilisatorer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. september 2009.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EUT L 268 af 18.10.2003, s. 29.
   
      (2)  EUT L 195 af 27.7.2005, s. 6.
   
      (3)  EUT L 89 af 28.3.2006, s. 6.
   
      (4)  EUT L 335 af 20.12.2007, s. 17.
   
      (5)  EFSA Journal (2009) 970, 1.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse og analysemetode
               
               
                  Dyreart eller kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  CFU/kg fuldfoder med et vandindhold på 12 %
               
            
                  
                     Kategori: zootekniske tilsætningsstoffer. Funktionel gruppe: tarmflorastabilisatorer
                  
               
            
                  4b1710
               
               
                  Prosol SpA
               
               
                  
                     Saccharomyces cerevisiae
                  
                  MUCL 39885
               
               
                  
                               
                           
                           
                              Tilsætningsstoffets sammensætning:
                              Præparat af Saccharomyces cerevisiae MUCL 39885, der indeholder mindst:
                              pulver og granulat:
                              1 × 109 CFU/g tilsætningsstof.
                           
                        
                               
                           
                           
                              Aktivstoffets karakteristika:
                              
                                           
                                       
                                       
                                          
                                             Saccharomyces cerevisiae
                                          
                                       
                                    
                                           
                                       
                                       
                                          MUCL 39885.
                                       
                                    
                        
                               
                           
                           
                              Analysemetode (1):
                              
                                           
                                       
                                       
                                          Optælling ved pladespredningsmetoden under anvendelse af chloranphenicolglukosegærekstraktagar.
                                       
                                    
                                           
                                       
                                       
                                          Identifikation: polymerasekædereaktion (PCR-metoden).
                                       
                                    
                        
               
                  Søer
               
               
                  —
               
               
                  6,4 × 109
                  
               
               
                  —
               
               
                  I brugsvejledningen for tilsætningsstoffet og forblandingen angives oplagringstemperatur, holdbarhed og pelleteringsstabilitet.
               
               
                  19. oktober 2019
               
            
         (1)  Nærmere oplysninger om analysemetoderne findes på EF-referencelaboratoriets hjemmeside: www.irmm.jrc.be/crl-feed-additives